Boonturn

ล็อคอิน boonturn จริง ๆ แล้วเกิดจากความผิดพลาดของเพื่อนที่สะกดให้ผิด (ใช่ครับเรื่องไม่ดีเราต้องโทษคนอื่นไว้ก่อน) สมัยเรียนอยู่มหาวิทยาลัย เพื่อน ๆ ในกลุ่มเกิดนึกอยากมีชื่อที่ดูเชย ๆ เลยตั้งชื่อใหม่แต่ละคนกัน ด้วยบุคลิกภายนอกที่ดูเป็นคนโหด เถื่อน หยาบ แต่ภายในเป็นคนจิตใจดีมาก ๆ เพื่อนจึงตั้งชื่อให้ว่า "บุญเถื่อน" ทีนี้พอจะเขียนเป็นภาษาอังกฤษก็วานให้เพื่อนสะกดให้เพื่อนดันสะกดว่า boonturn ซึ่งควรอ่านเป็นภาษาไทยได้ว่า "บุนเทิร์น" นั่นเอง เมื่อสมัครพันทิปก็คิดนามแฝงไม่ออกเลยนำชื่อที่เรียกในกลุ่มเพื่อนนี้มาตั้งที่ทุกคนเรียกว่า "บุนเทิร์น" นี่แหละครับ